stanford-oval/wikipedia huggingface dataset:
เชคอีซา บิน ซัลมาน อัลเคาะลีฟะฮ์
ประสูติ

เชคอีซา บิน ซัลมาน อัลเคาะลีฟฮ์ ประสูติเมื่อวันที่ 3 มิถุนายน พ.ศ. 2476 เป็นพระราชโอรสของเชคซัลมาน บิน ฮะมัด อัลเคาะลีฟะฮ์ ประสูติที่ประเทศบาห์เรน
ขึ้นครองราชย์

เชคอีซา บิน ซัลมาน อัลเคาะลีฟะฮ์ ขึ้นครองราชย์ เมื่อเดือนพฤศจิกายน พ.ศ. 2504 ต่อจากเชคซัลมาน บิน ฮะมัด อัลเคาะลีฟะฮ์ พระราชบิดาพระองค์
สิ้นพระชนม์

เชคอีซา บิน ซัลมานด อัลเคาะลีฟะฮ์ สิ้นพระชนม์เมื่อวันที่ 6 มีนาคม พ.ศ. 2542 ครองราชย์ได้ 38 ปี เชคฮะมัด บิน อีซา อัลเคาะลีฟะฮ์ ทรงจึงขึ้นครองราชย์ต่อไป
แหล่งข้อมูลอื่น

Lawson, Fred (1990). "Isa bin Sulman Al Khalifah".  ใน Bernard Reich (บ.ก.). Political Leaders of the Contemporary Middle East and North Africa: A Biographical Dictionary. Greenwood Publishing Group. pp. 267–271. ISBN 978-0-313-26213-5.
| ก่อนหน้า |  | เชคอีซา บิน ซัลมาน อัลเคาะลีฟะฮ์ |  | ถัดไป |
| --- | --- | --- | --- | --- |
| เชคซัลมาน บิน ฮะมัด อัลเคาะลีฟะฮ์ |  |   พระมหากษัตริย์บาห์เรน  (พฤศจิกายนพ.ศ. 2504 —6 มีนาคม พ.ศ. 2542) |  | เชคฮะมัด บิน อีซา อัลเคาะลีฟะฮ์ |
คิงส์แมน โคตรพิทักษ์บ่มพยัคฆ์

| คิงส์แมน โคตรพิทักษ์บ่มพยัคฆ์ |
| --- | --- |
โปสเตอร์ภาษาไทย
กำกับ: แมทธิว วอห์น
บทภาพยนตร์: เจน โกลด์แมน แมทธิว วอห์น
สร้างจาก: เดอะซีเคร็ตเซอร์วิส โดย เดฟ กิบเบินส์ มาร์ก มิลลาร์
อำนวยการสร้าง: อดัม บอห์ลิง เดวิด รีด แมทธิว วอห์น
นักแสดงนำ: โคลิน เฟิร์ธ ซามูเอล แอล. แจ็กสัน ไมเคิล เคน มาร์ก สตรอง ทารอน เอเกอร์ตัน
กำกับภาพ: จอร์จ ริชมอนด์
ตัดต่อ: เอ็ดดี แฮมิลตัน จอน แฮร์ริส
ดนตรีประกอบ: เฮนรี แจ็กแมน แมททิว มาร์กีสัน
บริษัทผู้สร้าง: Marv Films Cloudy Productions Shangri-La Entertainment TSG Entertainment  
ผู้จัดจำหน่าย: 20th Century Fox (สหรัฐ) แคททาลิสท์ อัลลายแอนซ์ (ไทย)
วันฉาย: 29 มกราคม ค.ศ. 2015 (สหราชอาณาจักร) 12 กุมภาพันธ์ ค.ศ. 2015 (ไทย) 13 กุมภาพันธ์ ค.ศ. 2015 (สหรัฐอเมริกา)
ความยาว: 129 นาที
ประเทศ: สหราชอาณาจักร สหรัฐอเมริกา
ภาษา: อังกฤษ
ทุนสร้าง: 81–94 ล้านดอลลาร์สหรัฐ
ทำเงิน: 414.4 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
คิงส์แมน โคตรพิทักษ์บ่มพยัคฆ์ (อังกฤษ: Kingsman: The Secret Service) เป็นภาพยนตร์แนวสายลับ/ตลก กำกับและร่วมเขียนบทโดยแมทธิว วอห์น โดยดัดแปลงจากหนังสือการ์ตูน The Secret Service ของเดฟ กิบเบินส์และมาร์ก มิลลาร์ นำแสดงโดยโคลิน เฟิร์ธ, ซามูเอล แอล. แจ็กสันและไมเคิล เคน เข้าฉายในประเทศไทยวันที่ 12 กุมภาพันธ์ ค.ศ. 2015
คิงส์แมน โคตรพิทักษ์บ่มพยัคฆ์ ได้รับการตอบรับในแง่บวก ทำรายได้ทั่วโลกไป 410 ล้านดอลลาร์สหรัฐฯ และเป็นภาพยนตร์ที่กำกับโดยแมททิว วอห์นที่ทำรายได้สูงสุด
คิงส์แมน โคตรพิทักษ์บ่มพยัคฆ์ เป็นภาพยนตร์เรื่องแรกในชุด คิงส์แมน โดยมีภาคต่อคือ คิงส์แมน รวมพลังโคตรพยัคฆ์ และ คิงส์แมน: ราชันโคตรพยัคฆ์ รวมไปถึงภาพยนตร์ปฐมบท กำเนิดโคตรพยัคฆ์คิงส์แมน และภาคต่อ โคตรพยัคฆ์ราชันคิงส์แมน และซีรีส์ภาคแยกทางดิสนีย์+ สเตตส์แมน
ภาพยนตร์ทางแอปเปิลทีวี อาร์ไกล์ ยอดสายลับ ถูกเปิดเผยว่าเรื่องราวอยู่ในจักรวาลเดียวกัน
เรื่องย่อ

ระหว่างปฏิบัติการในตะวันออกกลาง สายลับลี อันวิน ผู้สมัครสายลับตำแหน่ง "ลานเซลอต" ได้สละชีวิตเพื่อปกป้องสายลับคนอื่น ๆ แฮร์รี ฮาร์ท หรือ "กาลาฮัด" หนึ่งในสายลับที่อยู่ในเหตุการณ์ได้มอบเหรียญกล้าหาญให้แก่มิเชลและเอ็กซี ภรรยาและลูกชายของลีและบอกกับครอบครัวเธอว่าเมื่อไหร่ก็ตามที่ต้องการความช่วยเหลือ ให้ใช้เบอร์โทรศัพท์บนเหรียญโทรหาเขา 17 ปีต่อมา ศาสตราจารย์ เจมส์ อาร์โนลด์ถูกลักพาตัวโดยมหาเศรษฐี ริชมอนด์ วาเลนไทน์ "ลานเซลอต" หนึ่งในเพื่อนสายลับของฮาร์ทบุกเข้าไปช่วยอาร์โนลด์ แต่กลับถูกกาเซล ลูกน้องของวาเลนไทน์ฆ่าตาย วาเลนไทน์ได้พบกับผู้นำประเทศและบุคคลสำคัญหลายคน และมีแผนจะแจกจ่ายซิมการ์ดที่โทรและใช้อินเทอร์เน็ตได้ฟรีตลอดชีพแก่คนทั่วไป
เวลานั้นเอง ฮาร์ทได้พบความเกี่ยวข้องระหว่างวาเลนไทน์กับการหายตัวไปของบุคคลสำคัญหลายคน เขาตามไปจนพบอาร์โนลด์และสอบถาม แต่อาร์โนลด์ถูกไมโครชิพในสมองระเบิดจนเสียชีวิต ฮาร์ทจึงเข้าหาวาเลนไทน์แทนด้วยการปลอมตัวเป็นเศรษฐีเพื่อสืบหาเบื้องหลังของแผนการ
ที่ลอนดอน เอ็กซี อันวินเป็นวัยรุ่นที่อาศัยอยู่กับมิเชล ผู้เป็นแม่ น้องสาวต่างพ่อและดีน พ่อเลี้ยงที่เขาไม่ชอบ เอ็กซีออกจากการฝึกนาวิกโยธินและใช้ชีวิตอย่างไร้จุดหมาย วันหนึ่งเขาถูกจับข้อหาขโมยรถ จึงโทรหาเจ้าของเบอร์โทรศัพท์บนเหรียญ ฮาร์ทมาประกันตัวเขาและบอกว่าพ่อของเอ็กซีทำงานให้กับองค์การสายลับ "คิงส์แมน" ฮาร์ทชวนเขาให้มาร่วมการทดสอบเพื่อหาสายลับ "ลานเซลอต" คนใหม่ แต่เขาสอบตกในการทดสอบสุดท้าย โรซี ผู้เข้าทดสอบอีกคนหนึ่งได้รับตำแหน่งลานเซลอตคนใหม่แทน
ต่อมาฮาร์ทได้ไปที่โบสถ์แห่งหนึ่งซึ่งวาเลนไทน์ใช้ทำการทดสอบ เขาปล่อยสัญญาณไปที่ซิมการ์ด ทำให้ทุกคนในโบสถ์รวมถึงฮาร์ทเกิดอาการคลุ้มคลั่งและฆ่ากันเอง สุดท้ายฮาร์ทซึ่งเป็นผู้รอดชีวิตคนเดียวออกมาพบกับวาเลนไทน์ และถูกวาเลนไทน์ยิงที่ศีรษะหลังเปิดเผยแผนการทั้งหมด
เอ็กซีกลับไปที่ศูนย์บัญชาการคิงส์แมน และพบว่าอาร์เธอร์ ผู้นำคิงส์แมนเป็นพวกกับวาเลนไทน์ อาร์เธอร์อธิบายว่า วาเลนไทน์จะปล่อยสัญญาณไปที่ซิมการ์ดเพื่อให้มนุษย์ทั่วโลกคลุ้มคลั่งและฆ่ากันเอง จนเหลือแต่คนที่เขาเลือกจะให้อยู่ต่อ อาร์เธอร์พยายามจะฆ่าเอ็กซีด้วยบรั่นดีผสมยาพิษ แต่เอ็กซีรู้ทันจึงสลับแก้ว ทำให้อาร์เธอร์ตาย เอ็กซีร่วมมือกับเมอร์ลินและโรซี โดยโรซีจะขึ้นไปยิงดาวเทียมของวาเลนไทน์ก่อนที่มันจะปล่อยสัญญาณ ส่วนเอ็กซีและเมอร์ลินจะบุกไปที่ฐานทัพของวาเลนไทน์ แม้โรซีจะทำลายดาวเทียมได้สำเร็จ แต่วาเลนไทน์ก็ใช้ดาวเทียมสำรองปล่อยสัญญาณ ทำให้ทั้งโลกเกิดความวุ่นวาย เมอร์ลินแฮคเข้าระบบเพื่อก่อกวนสัญญาณแล้วจัดการกับทุกคนที่ร่วมแผนการกับวาเลนไทน์ ส่วนเอ็กซีต่อสู้กับกาเซลและฆ่าทั้งกาเซลและวาเลนไทน์ได้สำเร็จ
ในฉากหลังเครดิต เอ็กซีซึ่งตอนนี้เป็นสายลับคิงส์แมนได้มาหาแม่และชวนให้มาอยู่ด้วยกัน แต่ดีนและลูกน้องเข้ามาหาเรื่องเอ็กซี เขาจึงจัดการกับอีกฝ่ายแบบเดียวกับที่ฮาร์ททำก่อนหน้านี้
นักแสดง

| บทบาท | นักแสดง | พากย์ไทย > กันตนา | พากย์ไทย > ทรูโฟร์ยู | พากย์ไทย >  |
| --- | --- | --- | --- | --- |
| แฮร์รี ฮาร์ท / กาลาฮัด | โคลิน เฟิร์ธ | ปิยะ ชำนาญกิจ | สุภาพ ไชยวิสุทธิกุล |  |
| ริชมอนด์ วาเลนไทน์ | ซามูเอล แอล. แจ็กสัน | เกรียงศักดิ์ เหรียญทอง | บัญชา เหมะบุตร |  |
| เชสเตอร์ คิง / อาร์เธอร์ | ไมเคิล เคน | สุภาพ ไชยวิสุทธิกุล | พีรศักดิ์ เกษร |  |
| เมอร์ลิน | มาร์ก สตรอง | สกล รัตนพรหมมา | วรวุฒิ วรเนตร |  |
| ศาสตราจารย์ เจมส์ อาร์โนลด์ | มาร์ก แฮมิลล์ | จิราวัฒน์ วชิรศรัณย์ภัทร | พีรศักดิ์ เกษร |  |
| แกรี "เอ็กซี" อันวิน | ทารอน เอเกอร์ตัน | อภินันท์ ธีระนันทกุล | ประพัฒน์ สินธพวรกุล |  |
| โรซี | โซฟี คู้กสัน | ณัฐฐา หิรัญสถิตย์ | ณัฐฐา หิรัญสถิตย์ |  |
| กาเซล | โซเฟีย บูเทลลา | ชิดชนก แย้มมา | ปัณฑิตา เล็กเจริญ |  |
| ชาร์ลี เฮสเคธ | เอ็ดเวิร์ด ฮอลครอฟท์ | คมสรร รัตนากรบดี | สุภาพ ไชยวิสุทธิกุล |  |
ภาคต่อ

บทความหลัก: คิงส์แมน รวมพลังโคตรพยัคฆ์
มาร์ก มิลลาร์และแมททิว วอห์นกล่าวว่า คิงส์แมน โคตรพิทักษ์บ่มพยัคฆ์ อาจจะมีภาคต่อหากทำรายได้ได้ดีในบ็อกซ์ออฟฟิศ วอห์นกล่าวเพิ่มว่าเขาสนใจที่จะกลับมารับหน้าที่กำกับ และอยากจะให้โคลิน เฟิร์ธกลับมาในภาคต่อ ในขณะที่มาร์ก สตรองกล่าวว่าเขาสนใจจะกลับมาในภาคต่อเช่นกัน ต่อมามีการยืนยันว่าทารอน เอเกอร์ตันได้ตกลงที่จะแสดงภาคต่อแล้ว เมื่อถูกถามว่าจะจัดการให้ตัวละครของเฟิร์ธกลับมาในภาคต่ออย่างไร มิลลาร์ได้ตอบว่าตอนนี้กำลังถกเถียงในหลาย ๆ แนวคิด เช่นให้ฮาร์ทมีฝาแฝดหรือให้ฮาร์ทกลายเป็นวิญญาณ ทางด้านฟอกซ์ได้ประกาศว่าเริ่มมีการพัฒนาภาคต่อแล้ว แต่ยังไม่ชัดเจนว่าวอห์นจะกลับมากำกับหรือไม่ ในวันที่ 11 มิถุนายน ค.ศ. 2015 มีการยืนยันว่าวอห์นเริ่มเขียนบทภาพยนตร์ของภาคต่อแล้วและอาจจะกลับมากำกับ
ในเดือนมีนาคม ค.ศ. 2016 แมททิว วอห์นให้สัมภาษณ์กับนิตยสารเอ็มไพร์ว่าภาคต่อจะใช้ชื่อ Kingsman: The Golden Circle โดยจะมีเนื้อหาเกี่ยวกับการร่วมมือของกลุ่มคิงส์แมนและกลุ่ม "สเตตส์แมน" องค์การสายลับของอเมริกา เพื่อหยุดยั้งตัวร้ายนามว่า "ป็อปปี" ต่อมาในวันที่ 7 เมษายน ปีเดียวกัน ทารอน เอเกอร์ตัน นักแสดงนำ ได้เผยใบปิดภาพยนตร์ภาพแรก ในวันที่ 12 เมษายน ปีเดียวกัน มีข่าวว่าเซอร์เอลตัน จอห์นถูกทาบทามให้มาร่วมแสดงในภาคต่อ วันต่อมา แชนนิง เททัมประกาศในทวิตเตอร์ส่วนตัวว่าเขาจะร่วมแสดงในภาพยนตร์เรื่องนี้ เช่นเดียวกับเจฟฟ์ บริดเจสที่ประกาศในทวิตเตอร์ส่วนตัวเมื่อวันที่ 28 พฤษภาคม ปีเดียวกัน ว่าเขาจะร่วมแสดงในภาพยนตร์เรื่องนี้
คิงส์แมน รวมพลังโคตรพยัคฆ์ เริ่มถ่ายทำเมื่อเดือนพฤษภาคม ค.ศ. 2016 และเสร็จสิ้นในเดือนกันยายน ปีเดียวกัน ภาพยนตร์เข้าฉายในสหรัฐอเมริกา วันที่ 22 กันยายน ค.ศ. 2017
แหล่งข้อมูลอื่น

วิกิคำคม มีคำคมที่กล่าวโดย หรือเกี่ยวกับ คิงส์แมน โคตรพิทักษ์บ่มพยัคฆ์
เว็บไซต์ทางการ
คิงส์แมน โคตรพิทักษ์บ่มพยัคฆ์ ที่อินเทอร์เน็ตมูวีเดตาเบส
คิงส์แมน โคตรพิทักษ์บ่มพยัคฆ์ ที่สยามโซน
โคบี ไบรอันต์

โคบี บีน ไบรอันต์ (อังกฤษ: Kobe Bean Bryant, 23 สิงหาคม ค.ศ. 1978 – 26 มกราคม ค.ศ. 2020) เป็นอดีตตำนานนักบาสเกตบอล  ตำแหน่งชูตติ้งการ์ด สังกัดทีม  ลอสแอนเจลิสเลเกอส์ ได้รับการยกย่องให้เป็นหนึ่งในผู้เล่นที่ยอดเยี่ยม ในลีกอีก 18 สมัย และ เป็นผู้เล่นที่ทำคะแนนรวมในอาชีพสูงที่สุดเป็นอันดับที่ 4 ตลอดกาลในเอ็นบีเอ จำนวน 33,643 คะแนน เป็นรองเพียง  คารีม อับดุล-จับบาร์, คาร์ล มาโลน และ เลอบรอน เจมส์ ที่สุดคนหนึ่งในวงการบาสเกตบอล เจ้าของตำแหน่งแชมป์เอ็นบีเอจำนวน 5 สมัย ผู้เล่นทรงคุณค่าประจำฤดูกาล (MVP) 1 สมัย (ค.ศ. 2008) และ ผู้เล่นทรงคุณค่าในการแข่งขันรอบชิงชนะเลิศอีก 2 สมัย (ค.ศ. 2009 - 2010) โคบียังลงแข่งขันในรายการออล สตา
โคบี ถือเป็น ผู้เล่นที่ทำคะแนนสูงที่สุดตลอดกาลให้แก่ทีมเลเกอส์ และ เป็นผู้เล่นตำแหน่งการ์ดคนแรกในลีกที่ลงเล่นอย่างน้อย 20 ฤดูกาลในเอ็นบีเอ โดยตลอดเส้นทางอาชีพบาสเก็ตบอลของโคบี เขาเล่นให้เลเกอส์เพียงทีมเดียวจำนวน 20 ฤดูกาล (1996 - 2016) สถิติการลงแข่งขัน ออล สตาร์ เกม จำนวน 18 สมัยของเขาถือเป็นสถิติอันดับสองตลอกกาลรองจาก คารีม อับดุล-จับบาร์ ตำนานผู้เล่นทีม มิลวอกี บักส์ และ แอลเอ เลเกอร์ส เขามีฉายาที่รู้จักกันโดยทั่วไปว่า "Black Mamba" ซึ่งเขาตั้งฉายานี้ให้แก่ตนเองในปี 2003 โดยได้รับแรงบันดาลใจมาจากภาพยนตร์เรื่อง "Kill Bill" ซึ่งฆาตรกรได้ใช้งูแมมบาที่มีลักษณะการเคลื่อนไหวว่องไวและดุร้ายในการปราบคู่ต่อสู้โดยเป็นงูที่กัดไม่ปล่อยจนกว่าเหยื่อจะตาย ในการแข่งขันระดับชาติ โคบีประสบความสำเร็จในการพาทีมบาสเกตบอลของสหรัฐอเมริกาคว้าเหรียญทองโอลิมปิกได้ 2 สมัย ใน ค.ศ. 2008 และ ค.ศ. 2012
วัยเด็กและครอบครัว

โคบีเป็นลูกชายคนสุดท้องของ โจ "เยลลีบีน" ไบรอันต์ อดีตนักบาสเกตบอลเอ็นบีเอ ทีมฟิลาเดลเฟีย เซเวนตีซิกเซอส์ ส่วนมารดาชื่อ พาเมล่า ค็อกซ์ ไบรอันต์ พ่อแม่ตั้งชื่อ โคบี หรือ โกเบ (Kobe) ตามชื่อเนื้อโคเบะ เนื้อชื่อดังของประเทศญี่ปุ่นซึ่งพวกเขาเห็นในเมนูร้านอาหารแห่งหนึ่ง โคบีมีพี่สาวสองคนชื่อ ชาเรีย และ ชาญา
เมื่อโคบีอายุได้ 6 ขวบ คุณพ่อของเขาออกจากสมาคมบาสเก็ตบอลเอ็นบีเอ และพาครอบครัวไปย้ายไปอยู่ที่ประเทศประเทศอิตาลี เพื่อเล่นบาสเก็ตบอลอาชีพที่นั่น โคบีต้องปรับตัวเข้ากับวิถีชีวิตใหม่ ๆ และฝึกหัดพูดภาษาอิตาลีและภาษาสเปนจนคล่องแคล่ว ในช่วงฤดูร้อนของทุกปี โคบีจะเดินทางกลับมายังสหรัฐอเมริกา เพื่อเข้าร่วมแข่งขันบาสเก็ตบอลลีกฤดูร้อน (Summer League) โคบีเริ่มเล่นบาสเก็ตบอลตั้งแต่อายุ 3 ขวบ และช่วงวัยเด็กเขายังเล่นฟุตบอลด้วย ทีมโปรดของเขาคือเอซี มิลาน เขาเคยบอกว่า ถ้าเขายังอยู่ในอิตาลี เขาอาจจะลองพยายามเป็นนักฟุตบอลอาชีพ นักฟุตบอลที่เขาชื่นชอบ คือ แฟรงค์ รายการ์ด และ โรนัลดิญโญ่
คุณพ่อของโคบี เกษียณจากการเล่นบาสเกตบอลในอิตาลีเมื่อค.ศ. 1991 และครอบครัวเขาได้ย้ายกลับสหรัฐอเมริกา
มัธยมปลาย

ไบรอันต์เริ่มเป็นที่รู้จักในระดับประเทศเมื่อเขาสร้างผลงานกับทีมบาสเก็ตบอลของ Lower Merion High School ในเมืองฟิลาเดลเฟีย ทีมเป็นที่รู้จักในชื่อทีม Aces ในปีที่สองที่เขาเล่นนั้น พ่อของเขาได้มาเป็นโค้ชให้กับทีมด้วย หลังจากนั้น ในค่ายบาสเก็ตบอล Adidas ABCD camp โคบีแสดงฝีมือจนได้รับรางวัลผู้เล่นทรงคุณค่าประจำปี 1995 สำหรับผู้เล่นปีสุดท้าย ในการแข่งขันนั้นโคบีได้เล่นทีมเดียวกับ ลามาร์ โอดอม ซึ่งปัจจุบันคือเพื่อนร่วมทีม LA Lakers ใน NBA ด้วย ระหว่างที่เขาเล่นบาสเก็ตบอลมัธยมปลายอยู่นั้น John Lucas โค้ชของทีม Philadephia 76ers ใน NBA ได้เรียกตัวเขาไปฝึกซ้อมด้วย และให้โอกาสเขาได้เล่นตัวต่อตัวกับดาราชื่อดังของทีมในขณะนั้น คือ Jerry Stackhouse ในปีสุดท้ายของมัธยม โคบีพาทีมคว้าแชมป์ของรัฐได้สำเร็จ ซึ่งเป็นครั้งแรกในรอบ 53 ปีของทีม ด้วยผลงานเฉลี่ยต่อเกม 30.8 คะแนน 12 รีบาวน์ 6.5 แอสซิสต์ 4 สตีล 3.8 บล็อก นำทีม Aces ชนะ 31 แพ้ 3 โคบีจบการเล่นบาสเก็ตบอลระดับมัธยมด้วยการเป็นผู้เล่นที่ทำคะแนนรวมสูงสุดตลอดกาลของ เพนซิลเวเนียตอนใต้ คือ 2,883 คะแนน แซงหน้านักบาสเก็ตบอลระดับตำนานทั้ง Wilt Chamberlain และ Lionel Simmons เขายังได้รับรางวัลมากมายจากผลงานการเล่นปีสุดท้ายของเขา  ไม่ว่าจะเป็นรางวัล Naismith High School Player of the Year, Gatorade Men's National Basketball Player of the Year, McDonald's All-American และ SA Today All-USA First Team player ในปี 1996 โคบีสร้างความฮือฮาโดยการพา Brandy Norwood นักร้อง R&B สาวชื่อดังไปที่งานเต้นรำเมื่อจบการศึกษา แต่เขาทั้งสองก็เป็นเพียงแค่เพื่อนกันเท่านั้น ถึงแม้ว่าโคบีจะสอบวัดระดับ SAT ได้ถึง 1,080 คะแนน และมีทุนการศึกษาสำหรับนักกีฬาจากหลายต่อหลายมหาวิทยาลัยรออยู่ แต่ไบรอันต์วัย 17 ปี ก็ตัดสินใจที่จะเข้าสู่วงการบาสเก็ตบอลอาชีพ NBA แทน ทำให้เขาเป็นถูกรุมล้อมไปด้วยสื่อมากมายที่ยังไม่คุ้นเคยกับเด็กที่จบมัธยมแล้วเลือกจะเข้าเป็นนักบาสเก็ตบอล NBA โดยไม่เรียนมหาวิทยาลัยก่อน โคบีเคยกล่าวว่า ถ้าหากเขาเลือกเรียนมหาวิทยาลัย เขาจะเข้าเรียนที่มหาวิทยาลัยดุ๊ก (Duke University)
บาสเกตบอลอาชีพ NBA > NBA Draft ปี 1996

ผู้เล่นตำแหน่งการ์ดคนแรกในประวัติศาสตร์ที่ได้รับเลือกเข้าสู่เอ็นบีเอ ตั้งแต่จบมัธยมปลาย ไบรอันต์ได้รับเลือกเป็นอันดับที่ 13 จากการดร๊าฟรอบแรกโดยทีม ชาร์ล็อตต์ ฮอร์เน็ตส์ ในปี 1996 อย่างไรก็ตาม ตัวแทนของไบรอันต์ในขณะนั้นเห็นว่าโคบีไม่ควรจะเล่นให้กับทีมชาร์ล็อตต์ และทีมชาร์ล็อตต์เองก็คิดที่จะแลกเปลี่ยนตัวผู้เล่นกับทีมเลเกอส์อยู่แล้ว ก่อนหน้าการดร้าฟตัวผู้เล่นนั้น โคบี้มีโอกาสได้ร่วมฝึกซ้อมกับทีมในลอสแอนเจลิส ซึ่งเขาได้ต่อกรในสนามกับอดีตผู้เล่นของเลเกอส์ คือ แลร์รี่ ดรู และ ไมเคิล คูเปอร์ จนสะดุดตา เจอร์รี่ เวสต์ ผู้จัดการทีมในขณะนั้น ในที่สุดเมื่อวันที่ 1 กรกฎาคม ปี 1996 Jerry West ตัดสินใจแลกตัวผู้เล่นเซ็นเตอร์ตัวจริงของทีมเลเกอส์ คือ วเลด ดีวาซ ไปให้ทีมฮอร์เน็ตส์ เพื่อแลกกับสิทธิ์ในการดร้าฟตัวไบรอันต์ และเนื่องจากโคบีเพิ่งอายุได้ 17 ปี พ่อแม่ของเขาต้องร่วมเซ็นสัญญากับเลเกอส์ จนกระทั่งโคบี้สามารถเซ็นสัญญาเองได้เมื่ออายุครบ 18 ปี ก่อนจะเปิดฤดูกาล
บาสเกตบอลอาชีพ NBA > สามฤดูกาลแรก (ปี 1996-99)

ช่วงปีแรกนั้น ไบรอันต์ต้องเป็นตัวสำรองให้กับการ์ดรุ่นพี่อย่าง Eddie Jones และ Nick Van Exel ในขณะนั้น โคบีคือผู้เล่นที่มีอายุน้อยที่สุดในประวัติศาสตร์(ปัจจุบันสถิตินี้โดนทำลายโดยเพื่อนร่วมทีมเลเกอส์ ชื่อ Andrew Bynum) และยังเป็นผู้เล่นตัวจริงที่อายุน้อยที่สุดที่เคยมีมาด้วย ในช่วงเริ่มต้นเขาอาจไม่ได้ลงเล่นมากนัก แต่เมื่อเวลาผ่านไปเขาก็มีโอกาสได้ลงเล่นมากขึ้น เขาจบฤดูกาลแรก (1996-97) ด้วยเวลาลงสนามเฉลี่ย 15.5 นาทีต่อเกม สร้างชื่อจนกลายเป็นจอมเหินเวลาและขวัญใจของแฟน ๆ ด้วยการคว้าแชมป์ Slam Dunk Contest ได้รับเลือกให้ติดทีมอันดับสองของ NBA All Rookies พร้อมกับเพื่อนร่วมทีม ชื่อ Travis Knight นาทีสุดท้ายของฤดูกาลนั้นของเขาจบลงด้วยหายนะ เมื่อชู้ตบอลพลาดแบบไม่โดนห่วง (air ball) ถึง 3 ครั้ง ในช่วงเวลาสำคัญ คือ ลูกแรกเขาชู้ตสุดท้ายที่จะทำให้ทีมชนะพลาด ก่อนจะหมดเวลาปกติ ทำให้เกมต้องเข้าสู่ช่วงต่อเวลา และในช่วงท้ายของการต่อเวลายังยิงสามคะแนนพลาดอีก 2 ครั้ง ทำให้ทีมเลเกอส์ต้องตกรอบแรกใน Playoffs (ระบบแพ้คัดออก เล่นแบบชนะ 4 ใน 7 เกม) ให้กับทีม Utah Jazz หลังการแข่งขัน แชคิล โอนีล (Shaquille O'Neal) เพื่อนร่วมทีมในตอนนั้น ให้ความเห็นว่า "ไบรอันต์เป็นคนเดียวในตอนนั้นที่กล้าพอจะชู้ตลูกเหล่านั้น"
ในปีที่สองของการเล่น โคบีได้โอกาสลงเล่นมากขึ้น และเริ่มแสดงฝีมือให้เห็นว่าเขาเป็นการ์ดหนุ่มที่มีพรสวรรค์ เขาทำคะแนนเฉลี่ยสูงขึ้นกว่าปีแรกจาก 7.6 เป็น 15.4 แต้มต่อเกม เขาได้ลงเล่นมากขึ้นเมื่อเลเกอส์ใช้แผน "ผู้เล่นตัวเล็ก" ทำให้โคบีรับตำแหน่งปีกตัวเล็ก (Small Forward) และได้ลงเล่นพร้อมกับการ์ดรุ่นพี่ที่เขาต้องเป็นตัวสำรองให้เป็นประจำ แม้ว่าจะได้แค่อันดับรองและพลาดตำแหน่งผู้เล่นสำรองยอดเยี่ยม (NBA's Sixth Man of The Year)ไป แต่ด้วยความนิยมจากแฟน ๆ ทำให้เขาได้รับเลือกให้ติดทีมรวมดารา และกลายเป็นผู้เล่นที่อายุน้อยที่สุดในประวัติศาสตร์ NBA ที่ได้เป็นตัวจริงในเกมรวมดารา NBA All-Star ปีนั้น เพื่อนร่วมทีมของเขาคือ Shaquille O'Neal, Eddie Jones และ Nick Van Exel ก็ได้รับคะแนนเสียงจากแฟนเช่นกัน ทำให้เป็นครั้งแรกนับตั้งแต่ปี 1983 ที่มีผู้เล่นจากทีมเดียวกันถึง 4 คนได้ร่วมทีมเดียวกันในเกมรวมดารา คะแนนเฉลี่ย 15.4 คะแนนของโคบียังเป็นคะแนนสูงสุดสำหรับผู้เล่นที่ไม่ได้เป็นตัวจริงของทีมในฤดูกาลปกติอีกด้วย
ในฤดูกาล 1998-99 ขึ้นมาเป็นการ์ดแนวหน้าของลีกอย่างรวดเร็ว เมื่อการ์ดตัวจริงทั้งสองคน คือ Nick Van Exel และ Eddie Jones ถูกเทรดออกไป โคบีลงเล่นเป็นตัวจริงทุกเกมตลอด 50 เกม ในปีที่ NBA มีปัญหา lockout ระหว่างฤดูกาลนั้น โคบีได้ต่อสัญญากับทีมออกไปอีก 6 ปี เป็นมูลค่า 70 ล้านดอลลาร์สหรัฐ ซึ่งทำให้เขาได้อยู่กับทีมเลเกอส์ไปจนถึงฤดูกาล 2003-04 แม้ว่าเขาเพิ่งจะเริ่มอาชีพการเล่นบาสเก็ตบอลได้ไม่นาน แต่สื่อกีฬาต่าง ๆ ก็เริ่มเปรียบเทียบความสามารถของเขากับผู้เล่นระดับโลกอย่าง Michael Jordan และ Magic Johnson แล้ว อย่างไรก็ตาม ใน playoffs ปีนั้น เลเกอส์ก็โดน San Antonio Spurs กวาดเรียบ 4 เกมรวดในเกมรอบชิงชนะเลิศของฝั่งตะวันตก (Western Conference semi-finals)
บาสเกตบอลอาชีพ NBA > ไปไม่ถึงฝั่งฝัน (ปี 2002-2004)

ในฤดูกาล 2002-2003 ไบรอันต์ทำคะแนนเฉลี่ย 30 แต้มต่อเกม และจารึกประวัติศาสตร์ด้วยการทำคะแนน 40 แต้มหรือมากกว่า ติดต่อกันถึง 9 เกม ทำให้เดือนกุมภาพันธ์ เขาทำคะแนนเฉลี่ย 40.6 แต้มต่อเกม และในฤดูกาลเดียวกันนี้เอง เขายังทำ 6.9 รีบาวน์ 5.9 แอสซิสต์ และ 2.2 สตีลต่อเกมอีกด้วย โคบีได้รับโหวตให้ติดทีม All-NBA และ All-Defensive 1st Team อีกครั้ง และมาเป็นอันดับ 3 ในการโหวตให้รับรางวัล MVP หลังจากทำสถิติ ชนะ 50 แพ้ 32 ครั้ง ในฤดูกาลปกติ เลเกอส์ กลับพ่ายแพ้ให้กับ ซานอันโตนิโอ สเปอร์ส ในรอบรองชนะเลิศฝั่งตะวันตก ก่อนที่สเปอร์จะเข้าไปคว้าแชมป์เอ็นบีเอได้ใน 6 เกม
ฤดูกาลถัดมา 2003-2004 เลเกอส์ ได้ตัวผู้เล่นระดับออลสตาร์ อย่างคาร์ล มาโลน และแกรี่ เพย์ตัน มาร่วมทีมเพื่อจะมุ่งสู่การคว้าแชมป์เอ็นบีเออีกครั้ง ก่อนฤดูกาลแข่งขันจะเริ่มต้น โคบี ไบรอันต์ ถูกจับกุมข้อหาล่วงละเมิดทางเพศ ทำให้เขาพลาดการลงสนามบางเกมเนื่องจากต้องไปปรากฏตัวที่ศาล หรือบางครั้งต้องไปขึ้นศาลก่อนแล้วจึงเดินทางตามมาที่สนามแข่งขันในวันเดียวกัน ในเกมสุดท้ายของฤดูกาลปกติ โคบีชู้ตลูกสุดท้ายก่อนหมดเวลาถึง 2 ครั้ง ทำให้ทีมชนะเป็นผู้นำในโซนแปซิฟิก ช่วงสุดท้ายของควอเตอร์ที่ 4 ไบรอันต์ยิงสามแต้ม ทำให้คะแนนเสมอกันและต้องต่อเวลา เกมสูสียืดเยื้อจนต้องต่อเวลาเป็นครั้งที่สอง ก่อนที่ไบรอันต์จะยิงลูกสุดท้ายให้เลเกอส์ชนะไป 105-104 คะแนน ทีมที่ประกอบไปด้วยผู้เล่นตัวจริงซึ่งน่าจะได้เข้าสู่หอเกียรติยศในอนาคตทั้ง 4 คนอย่าง โอนีล, มาโลน, เพย์ตัน และไบรอันต์ นำพาทีมให้เข้าสู่รอบชิงชนะเลิศได้อีกครั้ง แต่ทีม Detroit Pistons ก็ดับฝันของพวกเขาใน 5 เกม ในรอบเพลย์ออฟนั้น โคบีเฉลี่ยต่อเกม 22.6 คะแนน กับ 4.4 แอสซิสต์ และชู้ตเพียง 35.1% เมื่อฤดูกาลสิ้นสุดลง ความเปลี่ยนแปลงครั้งใหญ่ของทีมก็เกิดขึ้นเมื่อ โค้ชฟิล แจ็คสันไม่ได้ต่อสัญญาและรูดี้ ทอมจาโนวิข มารับช่วงเป็นโค้ชต่อ ผู้เล่นหลักอย่าง แชคีล โอนีล โดนเทรดไปอยู่ ไมอามี่ ฮีต แลกกับ ลามาร์ โอดอม, คารอน บัตเลอร์ และ ไบรอัน แกรนต์  ส่วนโคบีก็ปฏิเสธข้อเสนอของ ลอส แอนเจลิส คลิปเปอร์ส และจรดปากกาเซ็นสัญญา 7 ปี กับเลเกอส์
บาสเกตบอลอาชีพ NBA > ปิดฉาก 20 ปี (ปี 2016)

หลังจากฟื้นฟูตัวเองจากอาการบาดเจ็บเพื่อกลับมาเล่นในฤดูกาล 2015-16 ซึ่งเป็นฤดูกาลที่ 20 ทำให้โคบีผ่านสถิติของจอห์น สต๊อกตัน ที่ 19 ฤดูกาล สำหรับผู้เล่นที่ลงเล่นให้กับหนึ่งทีมด้วยจำนวนฤดูกาลที่มากที่สุด และในวันที่ 29 พฤษจิกายน 2015 โคบีได้ประกาศว่าจะเลิกเล่นบาสเกตบอลอาชีพโดยได้เขียนจดหมายบอกกล่าวต่อสาธารณะรวมถึงจัดพิมพ์แจกให้กับแฟน ๆ ที่เข้าชมการแข่งขันในเกมพบกับ อินเดียน่า เพเซอร์ส และเพื่อเป็นเกียรติแก่ตัวเขาเองทีมในเอ็นบีเอแต่ละทีมได้ทำวิดีโอพรีเซนต์เพื่อเป็นเกียรติให้กับโคบีและเปิดในช่วงก่อนแข่งในการเล่มเกมเยือนพบคู่แข่งแต่ละทีมเป็นครั้งสุดท้าย รวมถึงการได้รับคะแนนโหวตจากแฟน ๆ เป็นอันดับ 1 ถึง 1.9 ล้านโหวต ให้ลงเล่นเล่นเกมออล สตาร์ ในปี 2016 เป็นครั้งสุดท้ายแซงหน้าสตีเฟน เคอร์รี่ อันดับ 2 ที่ 1.6 ล้านโหวต และจบเกมด้วย 10 คะแนน 6 รีบาวด์ และ 7 แอสซิสต์
ท้ายที่สุด ในวันที่ 13 เมษายน 2016 โคบีลงเล่นเกมสุดท้ายในอาชีพของเขาและเป็นเกมสุดท้ายต่อหน้าแฟน ๆ ของทีมในสนามเหย้าสเตเปิล เซ็นเตอร์ โดยก่อนเกมได้มีการพูดยกย่องถึงตัวเขาเองโดย ตำนานของทีม เออร์วิน "เมจิก" จอห์นสัน และวิดีโอพรีเซนต์เพื่อขอบคุณและอวยพรโคบีทั้งจากอดีตเพื่อนร่วมทีมอย่างแชคิล โอนีล และพาว กาซอล ตัวแทนผู้เล่นจากทีมอื่นอย่างสตีเฟน เคอร์รี่ จากโกลเดน สเตต วอร์ริเออร์ส ดเวย์น เวด จากไมอามี ฮีต เลบอรน เจมส์ จากคลีฟแลนด์ คาวาเลียร์ส และอดีตโค้ชฟิล แจ็กสัน เป็นต้น นอกจากนี้ ยังมีความพิเศษอีกคือ ได้มีการนำพื้นไม้พิเศษที่สกรีนหมายเลข 8 และ 24 มาใช้เป็นกรณีพิเศษรวมถึงยังมีการประกาศชื่อของโคบีทุกครั้งที่ทำแต้มได้ โคบีถูกเปลี่ยนตัวออกในควอเตอร์ที่สี่ขณะเหลือเวลาอยู่ 4.1 วินาที ด้วย 60 คะแนน 4 รีบาวด์ 4 แอสซิสต์ 1 สตีล และ 1 บล็อก ปิดฉากการเล่นบาสเกตบอลอาชีพเป็นระยะเวลาถึง 20 ปี นอกจากนี้ในวันที่ 24 สิงหาคม 2016 ทางการเมืองลอส แอนเจลิส ได้ประกาศให้วันดังกล่าวเป็น "วันโคบี ไบรอันต์" (Kobe Bryant Day) โดยมีที่มาจากเสื้อหมายเลข 8 ซึ่งแทนด้วยเดือนสิงหาคม และหมายเลข 24 ซึ่งแทนด้วยวันที่เพื่อเป็นการยกย่องในสิ่งที่โคบีได้ทำให้กับเมือง
การเสียชีวิต

โคบี ไบรอันต์เสียชีวิตในอุบัติเหตุเฮลิคอปเตอร์ตกที่เมืองกาลาบาซัส รัฐแคลิฟอร์เนีย เมื่อวันที่ 26 มกราคม ค.ศ. 2020 หนึ่งในผู้เสียชีวิตนั้นรวมถึงเจียนนา ลูกสาววัย 13 ปีของโคบีด้วย
การไว้อาลัย

การสูญเสียสุดยอดนักบาสระดับตำนานผู้นี้ ได้สร้างความเสียใจให้กับบรรดาแฟนๆ ทั่วโลก รวมถึงเพื่อนร่วมอาชีพและคนดังหลากหลายวงการที่ออกมาโพสต์ไว้อาลัยให้กับการจากไปอย่างไม่มีวันกลับของโคบี ไบรอันท์ ผ่านโซเชียลมีเดียต่างๆ โดยอดีตคู่หูอย่าง ชาคิล โอนีล ได้โพสต์อาลัยถึงโคบีว่า "ไม่มีคำพูดใดๆ ที่จะถ่ายทอดความรู้สึกอันเจ็บปวดนี้ได้ ผมต้องเผชิญความโศกเศร้าด้วยการสูญเสียหลานสาวจิอันนาและน้องชายสุดที่รักของผม คู่หูของผมที่ร่วมคว้าแชมป์มาด้วยกัน เขาคือเพื่อนของผม และคือครอบครัวของผม"
ส่วน คารีม อับดุล-จาบบาร์ ตำนานนักบาสฯ เอ็นบีเอ กล่าวถึงรุ่นน้องว่า "เป็นเรื่องยากสำหรับผมที่จะใช้ถ้อยคำเพื่อบอกว่าผมรู้สึกอย่างไร โคบีเป็นแฟมิลีแมนที่มหัศจรรย์ เขารักภรรยาและลูกสาว อีกทั้งยังเป็นนักกีฬาที่ยอดเยี่ยมที่สร้างแรงบันดาลใจให้ทุกๆ เจเนเรชั่น"
รวมถึง ไมเคิล จอร์แดน หนึ่งในผู้เล่นที่ดีที่สุดตลอดกาลของบาสเก็ตบอลเอ็นบีเอ โพสต์ว่า "ผมยังคงอยู่ในอาการช็อกกับข่าวการเสียชีวิตของโคบีและจิอันนา ไม่มีคำพูดใดจะสามารถบรรยายความเจ็บปวดที่ผมกำลังรู้สึก ผมรักโคบี เขาเปรียบเสมือนน้องชายของผม เรามักพูดคุยกันอยู่เสมอ และแน่นอนผมโคตรคิดถึงบทสนทนาเหล่านั้นเลย เขาเป็นคู่แข่งที่น่ากลัว และเป็นหนึ่งในคนที่เก่งที่สุดในสนามที่ครั้งหนึ่งผมเคยต่อกรด้วย โคบีเป็นทั้งคุณพ่อที่มหัศจรรย์ และนำความภาคภูมิใจสู่ลูกสาวให้รักในเกมบาสเก็ตบอล ผมและภรรยาขอแสดงความเสียใจอย่างสุดซึ้งไปถึงวาเนสซา องค์กรเลเกอร์ส และแฟนๆ บาสเก็ตบอลทั่วโลก"
ขณะที่อดีตประธานาธิบดีสหรัฐฯ บารัค โอบามา ก็ได้โพสต์ข้อความอาลัยในทวิตเตอร์ว่า "โคบีถือเป็นตำนานในสนาม และกำลังจะเริ่มเขียนตำนานบทต่อไป การสูญเสียจิอันนาเป็นเรื่องที่หัวใจสลายสำหรับเราในฐานะคนเป็นพ่อเป็นแม่ ผมและมิเชลขอส่งมอบความรักและสวดภาวนาให้กับวาเนสซา (ภรรยาของโคบี) และสมาชิกในครอบครัวของไบรอันท์"
เช่นเดียวกับ โดนัลด์ ทรัมป์ ประธานาธิบดีสหรัฐฯ ที่แสดงความเสียใจว่า "นี่ถือเป็นข่าวที่เลวร้ายมากสำหรับวงการกีฬา เพราะโคบีถือเป็นนักบาสเก็ตบอลผู้ยิ่งใหญ่ตลอดกาล เราต่างทราบกันดีว่าชายผู้นี้รักครอบครัวมาก และเขากำลังมีแผนงานในอนาคตที่จะทำเพื่อสนับสนุนวงการกีฬา ผมขอแสดงความเสียใจต่อวาเนสซา และครอบครัวของไบรอันท์ ขอพระเจ้าคุ้มครอง"
นอกจากนี้ยังมีบุคคลดังในวงการกีฬาอื่นๆ ที่ร่วมโพสต์ไว้อาลัยให้กับโคบี ไม่ว่าจะเป็น ลิโอเนล เมสซี, เนย์มาร์, คิลิยัน เอ็มบัปเป้, ปอล ป๊อกบา และราฮีม สเตอร์ลิง รวมถึงสโมสรฟุตบอลทั่วโลก ลิเวอร์พูล, แมนเชสเตอร์ ยูไนเต็ด, เชลซี, อาร์เซนอล, บาร์เซโลนา, เรอัล มาดริด และเอซี มิลาน เป็นต้น
เครดิต: ธนพงษ์ วสุธนทรัพย์ / GQ Thailand Magazine
อันดับ

ตัวเลขข้างล่างนี้เป็นการนับรวมเฉพาะ จำนวนคะแนน รีบาวด์ แอสซิสต์ สตีล บล็อก การชู้ต 3 คะแนน ฤดูกาล และเกมที่ลงเล่นในเอ็นบีเอและทีมทั้งในฤดูกาลปกติและรอบเพลย์-ออฟส์
อันดับ > NBA

33,643 คะแนน อันดับ 4 ตลอดกาล
รีบาวด์ (ไม่ติดอันดับ)
6,306 แอสซิสต์ อันดับ 29 ตลอดกาล
1,944 สตีล อันดับ 14 ตลอดกาล
บล็อก (ไม่ติดอันดับ)
3 คะแนนลง 1,827 ครั้ง อันดับ 11 ตลอดกาล
20 ฤดูกาล อันดับ 4 ร่วม ตลอดกาล
ลงเล่น 1,346 เกม อันดับ 11 ตลอดกาล
อันดับ > เอ็นบีเอ เพลย์-ออฟส์

5,640 คะแนน อันดับ 3 ตลอดกาล
1,119 รีบาวด์ อันดับ 36 ตลอดกาล
1,040 แอสซิสต์ อันดับ 9 ตลอดกาล
310 สตีล อันดับ 6 ตลอดกาล
114 บล็อก (ไม่ติดอันดับ)
3 คะแนนลง 292 ครั้ง อันดับ 4 ตลอดกาล
เข้าไปเล่นในรอบเพลย์-ออฟส์ 15 ครั้ง อันดับ 15 ร่วม ตลอดกาล
ลงเล่น 220 เกม อันดับ 5 ตลอดกาล
อันดับ > ทีม

33,643 คะแนน อันดับ 1 ตลอดกาล
7,047 รีบาวด์ อันดับ 3 ตลอดกาล
6,306 แอสซิสต์ อันดับ 2 ตลอดกาล
1,944 สตีล อันดับ 1 ตลอดกาล
640 บล็อก อันดับ 5 ตลอดกาล
3 คะแนนลง 1,827 ครั้ง อันดับ 1 ตลอดกาล
20 ฤดูกาล อันดับ 1 ตลอดกาล
ลงเล่น 1,346 เกม อันดับ 1 ตลอดกาล
อันดับ > ทีมในรอบเพลย์-ออฟส์

5,640 คะแนน อันดับ 1 ตลอดกาล
1,119 รีบาวด์ อันดับ 6 ตลอดกาล
1,040 แอสซิสต์ อันดับ 2 ตลอดกาล
310 สตีล อันดับ 2 ตลอดกาล
144 บล็อก อันดับ 4 ตลอดกาล
3 คะแนนลง 292 ครั้ง อันดับ 1 ตลอดกาล
เข้าไปเล่นในรอบเพลย์-ออฟส์ 15 ครั้ง อันดับ 1 ตลอดกาล
ลงเล่น 220 เกม อันดับ 1 ตลอดกาล
ข้อมูล ณ วันที่ 20 มิถุนายน 2016
ผลงานในการแข่งขันบาสเกตบอล

คว้าแชมป์เอ็นบีเอ สแลม ดังก์ คอนเทสต์ 1997
ติดทีมออล สตาร์ 18 ครั้ง 1998, 2000–2016
แชมป์เอ็นบีเอ 5 สมัย ปี 2000 2001 2002 2009 2010
รางวัลผู้เล่นทรงคุณค่าเกมรอบชิงชนะเลิศ 2009 2010
รางวัลผู้เล่นทรงคุณค่า 2008
รางวัลผู้เล่นทำแต้มมากที่สุด 2 สมัย 2006  2007
ติดทีมรวมเอ็นบีเอ 11 สมัย ปี 2002-2004  2006-2013
ทีมรวมเอ็นบีเอชุดที่สอง 2 สมัย ปี 2000  2001
ทีมรวมเอ็นบีเอชุดที่สาม 2 สมัย ปี 1999 2005
ทีมรวมแนวรับ 9 สมัย ปี 2000  2003-2004  2006-2011
ทีมรวมแนวรับชุดที่สอง 2 สมัย ปี 2001  2002
ทีมรวมรุกกี้ชุดที่สอง 1997
รางวัลผู้เล่นทรงคุณค่าเกมออล สตาร์ 4 สมัย ปี 2002, 2007, 2009, 2011
โคบี ขณะชู้ตลูกโทษให้กับทีมในปี 2005
เฮลิคอปเตอร์รุ่น N72EX รุ่นที่ประสบอุบัติเหตุ
แฟนบาสเกตบอลจำนวนมากออกมาไว้อาลัยให้แก่โคบี บริเวณหน้าสนาม สเตเปิล เซนเตอร์
โคบี ไบรอันต์ ถือเป็นผู้เล่นที่ทำคะแนนรวมสูงที่สุดเป็นอันดับที่ 4 ตลอดกาลของเอ็นบีเอ